47. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 126237/1242/404 της 25/28 Απρ. 1980 (ΦΕΚ Β΄ 418) Περί τροποποιήσεως αποφάσεως περί τετρατρόχων βοηθητικών αγροτικών μηχανημάτων. Έχοντας υπόψη: 1.Τις διατάξεις του άρθρ. 84, του Νόμ. 614/1977 «περί κυρώσεως του Κώδικα Οδικής Κυκλοφορίας» σχετικά με τους όρους και προϋποθέσεις εγκρίσεως της κυκλοφορίας των νέων τύπων αγροτικών μηχανημάτων. 2.Την 125396/989/341/27.3.1979 απόφασή μας «περί των τετρατρόχων βοηθητικών αγροτικών μηχανημάτων». 3.Την 411132/26.10.1979 απόφαση του Πρωθυπουργού και Υπουργού Γεωργίας περί μεταβιβάσεως αρμοδιοτήτων. 4.Τα από 17.4.1980 και 21.4.1980 υπομνήματα του Συλλόγου Κατασκευαστών Γεωργικών Μηχανημάτων Ηρακλείου Κρήτης και το από 6.3.1980 υπόμνημα των Αφών Ερρινάκη με τα οποία ζητούν την παράταση της προθεσμίας χρησιμοποιήσεως μεταχειρισμένων εξαρτημάτων (συστήματος μεταδόσεως κινήσεως, συστήματος οδηγήσεως) που έληξε την 30.3.1980 σύμφωνα με την παρ. 7 της ανωτέρω σχετικής αποφάσεώς μας. 5.Το από 20.3.1980 τηλεγράφημα της Ο.Ε. Σαριδάκης-Βιδάκης, κατασκευής γεωργικών μηχανημάτων (Ηράκλειον Κρήτης) καθώς και προσωπικές παραστάσεις κατασκευαστών γεωργικών μηχανημάτων άλλων περιοχών της Χώρας για τη διατήρηση της ανωτέρω αποφάσεώς μας ως έχει, ήτοι την κατασκευή των τετρατρόχων αγροτικών μηχανημάτων εξ ολοκλήρου με καινούργια εξαρτήματα. 6.Την από 3.3.1980 έκθεση υπηρεσιακών παραγόντων με την οποία εισηγούνται τη διατήρηση της 125396/989/341/27.3.1979 αποφάσεώς μας, ως έχει. 16.Δ.γ.46-47 Γεωργικά Μηχανήματα 7.Το γεγονός ότι ορισμένοι από τους κατασκευαστές των ανωτέρω μηχανημάτων αντιμετωπίζουν σοβαρά προβλήματα λειτουργίας των βιοτεχνιών τους, λόγω μη ολοκληρώσεως της αναγκαίας προετοιμασίας για την κατασκευή εξ ολοκλήρου καινουργών μηχανημάτων, αποφασίζουμε: 1.Εγκρίνουμε τη χρησιμοποίηση μεταχειρισμένων διαφορικών και κιβωτίων ταχυτήτων, συστήματος οδηγήσεως και εμπροσθίου συστήματος αναρτήσεως μέχρι τέλους του 1981 στους τύπους των ήδη εγκεκριμένων τετρατρόχων βοηθητικών αγροτικών μηχανημάτων εγχωρίας κατασκευής, με σκοπό την ολοκλήρωση της προετοιμασίας όλων των κατασκευαστών για την κατασκευή των ανωτέρω μηχανημάτων με καινούργια αποκλειστικά εξαρτήματα, υπό τους κάτωθι όρους: α)Στα μεταχειρισμένα διαφορικά θα αντικαθίστανται με καινούργια, τα τύμπανα (ταμπούρα) και όλα τα στοιχεία του συστήματος πεδήσεως (σιαγόνες, κύλινδροι, σωλήνες κλπ.). β)Στο σύστημα διευθύνσεως θα χρησιμοποιείται μεταχειρισμένος ο ατέρμονας, ο οδοντωτός τομέας και το βολάν όλα δε τα λοιπά στοιχεία (ακρόμπαρα κλπ.) θα είναι καινούργια καθώς και τα στοιχεία πεδήσεως των εμπροσθίων τροχών. 2.Κατά τα λοιπά ισχύει η υπ’ αριθ. 125396/989/341/27.3.1979 απόφασή μας. 3.Η ανωτέρω προθεσμία προσαρμογής των ανωτέρω κατασκευών προς την αναφερομένη στην προηγούμενη παράγραφο απόφασή μας είναι η τελευταία. 